[{"text_idx": "#000000", "text": "Tempotimor (Baukau)-Akontese udan boot iha Munisi\u0301piu Baukau, loron 23 fulan-dezembru tinan-2021, rejulta ponte iha a\u0301rea Samagia monu difukulta movimentu komunidade sira husi suku-4 nia."}, {"text_idx": "#000001", "text": "David Ximenes hanesan motorista sente triste, bainhira ponte ne'e hetan estragu husi udan boot, difikulta sira atu tula pasajeiru ba Baukau Vila."}, {"text_idx": "#000002", "text": "\"Agora ponte ne'e monu ami labele liu-ona, ponte ne'e monu, tanba udan horisehik iha ami-nian ne'e hahu\u0301 meiudia tuku 01:00 to'o foin madrugada tuku 04:00 ne'e mak para\u201d, dehan David ba , iha Baukau, sesta (24/12)."}, {"text_idx": "#000003", "text": "Tanba ne'e, pasajeiru sira obrigato\u0301riu tuun husi karreta tenke la'o ain husi a\u0301rea Samagia nian ba postu Administrativu Laga hodi hein karreta seluk kontinua viajen ba Baukau Vila."}, {"text_idx": "#000005", "text": "\"Ohin iha inan sira ne'ebe\u0301 atu ba merkadu fa\u2019an sira nia sasa\u0301n mo\u0301s iha, sira tenke tutur sira-nia sasa\u0301n la'o ain de'it ba to'o iha laga mak sa'e karreta\u201d, afirma nia."}, {"text_idx": "#000006", "text": "Tanba ne'e nia parte husu ba Governu liuhusi Diresaun Servisu Obras Pu\u0301bliku Munisi\u0301piu Baukau bele hadi\u2019a hikas iha tempu dabak nia laran nune'e transporte sira bele asesu."}, {"text_idx": "#000007", "text": "Nune'e pasajeiru So\u0301nia Boavida mo\u0301s sente triste, tanba nia parte labele lori nia produtu hirak ne'e to'o iha merkadu hodi fa'an."}, {"text_idx": "#000008", "text": "\"Produtu ne'ebe\u0301 ha'u lori mak hanesan ai-farina tahan, haas, feuk dikin sira ne'e atu ba fa'an hodi hetan osan, haree oan sira-nia eskola, maibe\u0301 agora ha'u labele liu, tanba karreta labele liu, sasa\u0301n todan ha'u labele lori to'o laga hodi hein karreta seluk\u201d, hatete nia."}, {"text_idx": "#000010", "text": "Tuir observasaun iha teren\u0303u nota, komunidade husi Suku-4 ne'e hahu\u0301 normaliza hanesan lalin fatuk no rai hodi taka netik nune'e trasporte hanesan karreta no motorizada bele halo movimentu. (*)"}, {"text_idx": "#000012", "text": "\"Husi Kristu nia mate hadame mundu ho nian husi Kristu nia la haree ba sala sira, mai Maromak mak Hadame nia aan Mundu ne'e rasik\u201d, dehan Pastor Francisco iha nia pregasaun iha IEAD, sesta (24/12)."}, {"text_idx": "#000013", "text": "Iha tempu uluk Jesus seidauk mai moris iha mundu, ema bainhira halo sala, sira ohin bibi hodi taka sira-nia sala, maibe\u0301 iha tempu Jesus nia, nia hamoos ema hotu nia sala."}, {"text_idx": "#000014", "text": "\"Uluk Ada\u0303o nia tempu bainhira Diabu tenta para ema monu ba sala, tuir loloos ne'e Ada\u0303o ho Eva mate maibe\u0301 Maromak oho fali Bibi ida hodi troka sira-nia sala\u201d, esplika nia."}, {"text_idx": "#000015", "text": "Iha Timor-Leste organizasaun ida ne'ebe\u0301 ko'alia kona-ba Paz, maibe\u0301 ne'e provizoriamente."}, {"text_idx": "#000017", "text": "Alende ne'e Jesus nia moris nia sama Rahun Diabu nia ulun, ne'ebe\u0301 hakerek iha livru apokalipse, tanba ida ne'e mak fiar de'it ba Maromak, hodi lori dame no domin entre ema ho Maromak nian. (*)"}, {"text_idx": "#000019", "text": "\"Husu li\u0301der sira-nia hanoin para kampan\u0303a sira mai ne'e, tanba ita sente kampan\u0303a ida mai ne'e forte, kampan\u0303a ida ke partisipasaun la'o\u0301s joven de'it maibe\u0301 mo\u0301s lideransa 1975 nian, entaun ida ne'e preokupasaun ita-nian, sen\u0303o\u0301r Primeiru Ministru (PM) hanesan mo\u0301s ema gerilleiru hanesan mo\u0301s Jenera\u0301l ida ne'ebe\u0301 vizaun di'ak, ne'e ami prepara kampan\u0303a ne'ebe\u0301 di'ak debate ho di'ak, ita iha kalma nia laran, kalma no unidade nafatin\u201d, dehan Jose\u0301 Agostinho ba jornalista sira iha Rezide\u0301nsia PM Faro\u0301l, kinta (23/11)."}, {"text_idx": "#000020", "text": "Alende ne'e atu asegura di'ak liuta\u0301n iha prosesu kampan\u0303a sira, CNE kontinua husu nafatin ba li\u0301der Nasiona\u0301l sira atu akompan\u0303a iha prosesu eleisaun sira, nune'e iha responsabilidade, neutralidade, hodi simu kualker rezultadu husi eleisaun."}, {"text_idx": "#000021", "text": "\"Eleisaun supervizaun ne'e sei monu iha fulan-marsu entaun iha tempu udan, ami husu mo\u0301s apoiu Governu nian oinsa\u0301 para fasilita mo\u0301s o\u0301rgaun eleitora\u0301l sira, atu nune'e halo sira-nia atividade ho di'ak, liliu aspetu transporte hodi bele utiliza ma\u0301simu e modalidade ne'ebe\u0301 ami iha maibe\u0301 ami mo\u0301s husu apoiu ajuda fatin balun atubele la'o di'ak\u201d, afirma nia."}, {"text_idx": "#000022", "text": "Dadaun ne'e preoarasaun ba eleisaun la\u2019o ona no hein data publikasaun loron eleisaun no kampan\u0303a eleitora\u0301l tanba sirkulu eleitora\u0301l finaliza ona iha fulan-dezembru nia laran. (*)"}, {"text_idx": "#000024", "text": "\"Viti\u0301ma ne'e husi Dili ba Lospalos, nia hetan asidente iha rai-naruk monu mesak ni gra\u0301ve oituan, Laleia Manatuto nia klaran, Poli\u0301sia asegura tiha ona evide\u0301nsia mai kantor Poli\u0301sia, viti\u0301ma lori ba ona Ospita\u0301l halo tratamentu\u201d, dehan Superintendente Joa\u0303o da Costa ba liuhusi telefone, sesta (24/12)."}, {"text_idx": "#000025", "text": "Viti\u0301ma ne'e viajen husi Dili ba Lospalos-Lautein, maibe\u0301 monu mesak iha a\u0301rea Laleia no Manatuto nia klaran pur-volta tuku 09:00 ho kondisaun kanek todan."}, {"text_idx": "#000026", "text": "\"Sira hatun hela evide\u0301nsia iha kantor lori liuba Ospita\u0301l se ladi'ak lori liu ba Dili\u201d, hatete nia."}, {"text_idx": "#000027", "text": "Enkuantu komadante Munisi\u0301piu Manatutu seidauk fo\u0301 sai viti\u0301ma nia indentidade no motorizada ne\u2019ebe\u0301 utiliza, tanba hein informasaun husi e\u0301kipa transzitu iha teren\u0303u liuhusi monitor."}, {"text_idx": "#000031", "text": "\"Ohin dader ami simu informasaun husi suku Uaitame-Mulia ai-hun talin ida tohar iha uma leten estragus tota\u0301l no agora dadaun komunidade sira tesi ai ne'e ho manual, maibe\u0301 depois prosesu ita apoiu emerje\u0301nsia\u201d, dehan Nelsol, kinta (23/12)."}, {"text_idx": "#000032", "text": "Husi insidente ne'e la rejulta ema ruma hetan kanek, maibe\u0301 sasa\u0301n balun mak hetan estragu."}, {"text_idx": "#000033", "text": "Dadus sasa\u0301n ne'ebe\u0301 mak hetan estragu seidauk bele fo\u0301 komentariu klean, tanba e\u0301kipa sei iha teren\u0303u halo verifikasaun."}, {"text_idx": "#000034", "text": "Tanba ne'e, servisu protesaun Sivi\u0301l Munisi\u0301piu Baukau kontinua apela ba komunidade hotu katak, bainhira iha ai-hun boot besik uma bele tesik hotu, bainhira mosu anin boot labele fo\u0301 risku ba uma no ema nia vida. (*)"}, {"text_idx": "#000036", "text": "\"Sim foin lalais ne'e ita-nia UPF sira husi kompan\u0303a alpha liuhusi sEvian sekreta UPF nia ne'e kaptura tan ita-nia sidadaun Timoroan ida, no prende nia sasa\u0301n sira ne'ebe\u0301 konsidera kontra bandu, iha a\u0301rea holsa Munisi\u0301piu Bobonaro nia\u201d, dehan Komandante UPF, Superintendente Euclides Belo, liuhusi telefone, sesta (24/12)."}, {"text_idx": "#000037", "text": "Sasa\u0301n ne'ebe\u0301 UPF prende husi sidadaun Timoroan iha fronteira mak hanesan fugetis shut 8 ho hamutuk 96."}, {"text_idx": "#000038", "text": "Entretantu sidadaun no sasa\u0301n hirak ne'e entrega ona ba Komandu Munisi\u0301piu Bobonaro hodi prosesu kontinua. (*)"}, {"text_idx": "#000040", "text": "\"Prezidente nia rekomendasaun husu para debate sira mai ne'e, ita tenke formula ho di'ak e halo ho kualidade, para debate ne'e bele ajuda mo\u0301s ita-nia leito\u0301r sira profesiona\u0301l, atu fo\u0301 sira-nia votu kandidatu se\u0301 de'it mak mai\", dehan Prezidente Komisaun Nasional Eleisaun (CNE), Jose\u0301 Agostinho da Costa Belo, hafoin hasoru malu ho PR Lu\u0301 Olo iha Palasi\u0301u Prezidensia\u0301l Bairopite, kinta (23/12)."}, {"text_idx": "#000041", "text": "Tanba asuntu ne'e mak CNE husoru Prezidente Repu\u0301blika atu espresa kandidatu sira liuba\u0301, nomo\u0301s Mari Alkatiri, Ramos Horta no Xanana Gusma\u0303o atu halo evaluasaun ba situasaun debate sira no kampan\u0303a liuba."}, {"text_idx": "#000042", "text": "Nune\u2019e regula tempu ho di'ak, kondisaun bele ajuda tebes atu kandidatu bele espresa sira-nia hanoin, konseitu, opiniaun, kompromisu ba rai ida ne'e atu fo\u0301 reposta ne'ebe\u0301 d'ak."}, {"text_idx": "#000043", "text": "\"Ne'ebe\u0301 prezidente sente informadu e nia hakarak husu para STAE ho CNE, liliu CNE para tempu saida de'it Prezidente iha kontaktu mai, fo\u0301 hanoin ka konsulta, ruma Prezidente disponi\u0301vel\", hatete nia."}, {"text_idx": "#000045", "text": "\"Ita-nia hanoin se sira mai barak di'ak liuta\u0301n, atubele asiste ita-nia eleisaun ne'e ho di'ak e fo\u0301 mo\u0301s hanesan opiniaun balun, atu rekon\u0303esimentu la'o\u0301s de'it nasiona\u0301l mas internasiona\u0301l, simbolizasaun ida ne'e bele ajuda Timoroan atu aselera lais nia dezenvolvimentu liuhusi hili votasaun tenke di'ak no imparsial, rezultadu ita hotu bele simu\u201d, haktenik nia. (*)"}, {"text_idx": "#000047", "text": "Suspeitu ne\u2019e dadaun iha hela autoridade Seguransa Indone\u0301zia nia liman hodi entrega hikas ba autoridade seguransa Timor-Leste prosesa tuir dalan legal."}, {"text_idx": "#000048", "text": "Tuir kronolojia kazu ne\u2019e akontese iha loron 20 dezembru maizumenus tuku 06:00 lokraik, Suspeitu obriga matebian halo relasaun seksua\u0301l, hafoin mak baku mate hodi kesi tali ba kakorok tara hanesan tara-an, iha aldeia moris foun bairu C, Suku Komoro, Postu Administrativu Dom Aleixo, Munisi\u0301piu Dili."}, {"text_idx": "#000049", "text": "Hafoin akontese, PNTL eskudra Dom Aleixo simu informasaun no to\u2019o kedas iha fatin akontesimentu, maibe\u0301 suspeitu VFTS halai lakon."}, {"text_idx": "#000051", "text": "Entretantru tuir informasaun, vi\u0301tima nia isin mate, hetan ona prosesu autopsia husi me\u0301diku sira hkdi entrega ba fami\u0301lia halo prosesu funera\u0301l."}, {"text_idx": "#000052", "text": "Matebian nia inan ho inisia\u0301l WNN husi Indone\u0301zia no aman sidadaun timoroan husi Munisipiu Ermera. (*)"}]